 Katika mchezo huo uliochezwa kwenye Uwanja wa Bandari, Temeke Dar es Salaam, Rangers walipata bao lao kipindi cha kwanza mfungaji akiwa Almasi Nkinda.Mchezo huo uliokuwa wenye upinzani mkali, ambapo Faru Jeuri walitengeneza nafasi kadhaa za kufunga, lakini Rangers ilikuwa makini kuhakikisha lango lao linakuwa salama muda wote.Katika mchezo wa awali uliopigwa kwenye Uwanja wa shule ya msingi Mwalimu Nyerere, Magomeni, timu hizo zilitoka sare ya bila kufungana. Kutokana na ushindi huo Rangers imetinga Nusu Fainali kwa kuiondosha kwenye mashindano timu ya Faru Jeuri kutoka mitaa ya Vingunguti.Timu nyingine ambazo zimekata tiketi ya kucheza Nusu Fainali ya mashindano hayo ni Abajalo, Goms United na Burudani. Nusu fainali ya kwanza ilitarajiwa kuzikutanisha timu za Abajalo dhidi ya Burudani kwenye Uwanja wa shule ya msingi Mwalimu Nyerere jana.